# Amiga 500+

### Wikipedia

Commodore Amiga 500+ (A500+) on paranneltu versio alkuperäisestä Amiga 500:sta.

A500+ julkistettiin virallisesti 1992, mutta plus-määritys julkaistiin lähes salassa, esiintyen A500-yksiköinä vuoden 1991 loppupuolella. On arveltu että Commodore oli jo myynyt jäljelle jääneet A500-varastot tyhjiksi ennen taloudellisesti kannattavaa joulusesonkia. Valmistaakseen tarpeeksi A500-koneita ennen joulua, Commodore käytti uusia A500+:een tarkoitettuja 8A-mallin emolevyjä. Monet käyttäjät eivät olleet edes tietoisia siitä, että he olivat ostaneet jotain muuta kuin tavallisen A500-mallin. Vaikkakin A500+ oli suunta parempaan A500:een verrattuna, se oli silti lyhytaikaisin Amiga-malli. Tuotanto lakkautettiin ja se korvattiin Amiga 600:lla kesään 1992 mennessä.

Commodore loi A500+:n muutamasta syystä. Ensinnäkin se oli halvempi valmistaa, pienet muutokset emolevystä karsivat valmistuskustannuksia. Toisekseen Commodore pystyi julkistamaan uuden versionsa Amigan käyttöjärjestelmästä, 2.04.

Uuden Kickstartin myötä muutamat suositut pelit eivät suostuneet toimimaan A500+:ssa ja monet ihmiset palauttivatkin laitteensa kauppiaille vaatien alkuperäistä Kickstart 1.3:n omaavaa A500:sta. Ongelma ratkaistiinkin kolmannen osapuolen ratkaisulla, jotka esittelivät Kickstart ROM:n vaihtopiirejä, joka mahdollistivat A500+ käyttää Kickstart 1.2:a tai 1.3:a. Se myös ajoi pelitaloja kehittämään laadukkaampia ohjelmointitapoja, joka olikin elintärkeää, kun Commodorella valmisteli suunnitelmia seuraavan sukupolven koneen julkaisemiselle (Amiga 1200).

A500+:n ominaisuuksiin kuului:

- 1 megatavu Chip-muistia
- Kickstart 2.04 (v37.175)
- Workbench 2.04 (37.67)
- Akkuvarmistettu reaaliaikakello (puuttui A500:sta)
- Täysi ECS-piirisarja sisältäen uudet versiot Agnus- ja Denise-piireistä. (Fat Agnus ja Fat Denise)

Haettu osoitteesta http://fi.wikipedia.org../../../a/m/i/Amiga_500%2B.html

Luokat: Commodore | Tietokoneet

##### Views

- Artikkeli
- Keskustelu
- Nykyinen versio

##### Etsi

##### Muilla kielillä

- English
- Español
- Français